section_heading: Granitzova kuća na Cvjetnom trgu u Zagrebu
paragraph_text: Godine 1886. podigao je neorenesansnu dvokatnicu (kasnije obnovljena u secesijskom stilu) u Margaretskoj br. 8 (danas je adresa Preradovićev trg 6). Arhitekt je bio Hermann Bollé. U dvorištu je bila tiskara, a u prizemlju poslovnica. Zgrada je konfiscirana 1941. od strane vlasti NDH. Nakon Drugog svjetskog rata, sve do 1990-ih, to je Vjesnikova poslovnica, po kojoj je zgrada bila poznata među Zagrepćanima.